kardosdrur/scandi-wiki huggingface dataset:
Alternative country

Alternative country (fork. alt-country), eller Americana, er en løst defineret undergenre af country-musik, der omfatter musik der adskiller sig væsentlig fra mainstream- og pop country. Genren har været brugt til at beskrive artister og bands, der er inspireret af Bluegrass, Rockabilly, Honky-tonk, Alternativ rock, Folk-rock og til tider Punk.

Fodnoter

Eksterne henvisninger 

Musikgenrer
Musik fra USA
Sink Ships

Sink Ships er et dansk/australsk alt-country band dannet i 2009, København af to australiere Carl Coleman og Matthew Moller. 
Udover de to australiere er bandet bestående af en canadier, svensker og et par danskere. Bandet har varmet op for flere danske kunstnere, her i blandt The Rumour Said Fire hvor Carl Coleman varmet op under flere koncerter.

Diskografi

Ep'er 
 2011: "Half the boy"

Singler 
 2012: "Woke Up Laughing"
 2012: "The Shepherd"

Se også 
 The Rumour Said Fire

Fodnoter 

Country
Musikgrupper fra Danmark
Musikgrupper fra Australien
Musikgrupper fra Sverige
Musikgrupper fra Canada
Musikgrupper fra 2009
Kia Pregio

Kia Pregio var en varebil, som den sydkoreanske bilfabrikant Kia introducerede på hjemmemarkedet i 1996. Modellen afløste Kia Besta, som var baseret på Mazda Bongo III. Kia samarbejdede frem til midten af 1990'erne med Mazda, hvorfor tidlige bilmodeller fra Kia var baseret på Mazda-modeller. På det sydkoreanske hjemmemarked var Pregios primære konkurrent Hyundai H-1.

Pregio fandtes som 3- eller 6-personers kassevogn. Derudover fandtes der en minibusudgave med 9 eller 12 siddepladser, samt fra 1999 også med 15 siddepladser. 12- og 15-personers versionerne havde en længere akselafstand end de øvrige versioner. Motoren var Kias 2,7-liters J2-dieselmotor med 61 kW (83 hk), som gennem en femtrins manuel gearkasse overførte sin kraft til baghjulene. Dette gav den mindste karrosseriversion en topfart på .

Facelift 2003 

I 2003 kom der en faceliftet Pregio på markedet. Ud over en ny front med større kofanger for at kunne opfylde Euro NCAPs sikkerhedsnormer, fik modellen alt efter marked også nye motorer. Sikkerhedsudstyret omfattede nu ud over det allerede installerede ABS nu også airbags. Ud over automatisk klimaanlæg kunne modellen nu også fås med sædevarme. 2,7-liters dieselmotoren ydede nu 59 kW (80 hk) ved 4000 omdr./min. og havde et maksimalt drejningsmoment på 304 Nm ved 2400 omdr./min., eller 59 kW (80 hk) ved 4000 omdr./min. og 227 Nm ved 2400 omdr./min. i kombination med det nu tilgængelige firetrins automatgear.

Derudover fandtes den faceliftede Pregio med en 2,5-liters dieselmotor med commonrail-indsprøjtning og 69 kW (94 hk). Denne motor, kaldet JT, fandtes også i en 3,0-liters version med 63 kW (85 hk) ved 4000 omdr./min. og et maksimalt drejningsmoment på 250 Nm ved 2200 omdr./min. Begge motorer var som standard kombineret med en femtrins manuel gearkasse, mens 3,0'eren som ekstraudstyr kunne kombineres med 2,7-litersmotorens firetrins automatgear. 3,0-litersmotoren var frem for alt tilegnet minibusserne med 12 og 15 siddepladser.

Kia Pregio i Europa 1998−2005 

Mellem 1998 og 2005 markedsførtes Pregio også i Europa. På markeder med højrekørsel solgtes dog kun kassevognsudgaven. Efter faceliftet i 2003 var Pregio i Europa udstyret med 2,5-liters dieselmotoren med 69 kW (94 hk) og femtrins manuel gearkasse. I 2005 afsluttedes importen da modellen udgik. Da Kia i mellemtiden var blevet opkøbt af Hyundai Motor, havde Hyundai H-1 ingen ekstra konkurrence med efterfølgeren.

Eksterne henvisninger 

Pregio
Varebiler
Minibusser
Baghjulstrukne biler
Biler introduceret i 1996
Biler fra 1990'erne
Biler fra 2000'erne
Control and Reporting Centre Karup

Control And Reporting Centre Karup (CRCKAR) er den militære myndighed i Danmark, der har ansvaret for overvågningen af det danske luftrum. Centret hører under Air Control Wing, der er Flyvevåbnets overordnede luftkontrolinstans.

CRCKAR har til hovedopgave at identificere alle fly i dansk territorium samt identificere og eventuelt afvise ukendte fly, der krænker dansk suverænitet. Da man umiddelbart ikke kan identificere et ukendt fly, der flyver ind i dansk luftrum langt fra land eller danske militære enheder, har man afvisningsberedskabet, et antal F-16 Fighting Falcon jagerfly der står på beredskab 24 timer i døgnet, alle årets dage. Disse jagerfly kan lette med minutters varsel, og CRCKAR kan så dirigere flyene frem til målet for at identificere samt eventuelt afvise det fra at flyve ind i dansk luftrum, hvis det skulle vise sig at være et udenlandsk stats- eller militærfly uden lovligt ærinde.

Referencer

Eksterne links 
 Flyvevåbnet: Om Air Control Wing
 Flyvevåbnet: ACW factsheet

Flyvevåbnet
Nyhavn Rejser

Nyhavn Rejser er et dansk rejsebureau der udbyder rejser til hele verden. Specialafdelingen Nyhavn Erhvervs- og Grupperejser arrangerer kongres-, konference- og incentiverejser. Nyhavn Rejser beskæftiger ca. 65 medarbejdere og har til huse på Folke Bernadottes Allé 7 på Østerbro i København.

Virksomheden blev etableret 1. maj 1988, og blev i 1992 overtaget af den daværende direktør Henrik Fuglsang og hans bror. Dengang var Nyhavn Rejser en nichevirksomhed med speciale i krydstogter og rejser til USA, Mexico, Caribien og Hawaii. I dag arrangerer rejsebureauet rejser til den meste af verden. 

Nyhavn Rejser er i dag 100 % ejet af Aller Media, der indtrådte i ejerkredsen august 2014.

Referencer

Eksterne henvisninger 
 
 

Rejsebureauer i Danmark
Etableret i 1988
Svenska Spårvägssällskapet

Svenska Spårvägssällskapet (SSS, Det svenske sporvejsselskab) er en svensk forening for personer, der interesserer sig for lokaltrafik. Foreningen grundlagdes i 1959 som Stockholms Spårvägssällskap, men navnet ændredes til Svenska Spårvägssällskapet, efter at man også fik medlemmer fra resten af Sverige. Foreningen består af en landsdækkende hovedforening og syv særskilt organiserede lokalafdelinger i Gävle, Göteborg, Malmö, Stockholm, Sundsvall, Uppsala og Östergötland.

Foreningen udgiver medlemsbladet MfSS (Meddelanden från Svenska Spårvägssällskapet) seks gange årligt samt det uafhængige fagblad Modern Stadstrafik.

I Malmköping drives Sveriges Lokaltrafikmuseum med Museispårvägen Malmköping. I Stockholm ejer foreningens lokalafdeling AB Stockholms Spårvägar (SS), der driver museumslinien Djurgårdslinjen og udfører trafikken på Spårväg City på kontrakt med Storstockholms Lokaltrafik. I Malmö driver man Museispårvägen Malmö på vegne af Malmö stads spårvägar museiförening.

Se også 
 Sporvejshistorisk Selskab - den danske søsterforening.

Eksterne henvisninger 
 Officiel hjemmeside 
 Modern Stadstrafik

Spårvægssællskapet
Etableret i 1959
Sudbury Valley School

Sudbury Valley School er en uddannelsesinstitution i Framingham i den amerikanske delstat Massachusetts. Skolen blev grundlagt i 1968 og har været i drift siden da. Grundlæggerne mente, at det bedste undervisningmiljø, der skal forberede de unge til at være ansvarlige medborgere i et demokratisk samfund, er et miljø der bygger på demokratiske principper.

Skolen er i bund og grund et demokratisk samfund, designet til at give studerende mulighed for at forfølge deres egne interesser indenfor de områder de selv vælger. Alle skolens regler og politiske beslutninger træffes af skolemødet. Et ugentligt møde hvor hver enkelt studerende og ansat, uanset alder, har én stemme. Reglerne på skolen har til formål at beskytte skolen og forhindre folk i at genere hinandens aktiviteter.

Reglerne håndhæves af retsudvalget. Medlemmerne i retsudvalget er dels valgt ved afstemning om kandidater på skolemødet og lodtrækning blandt alle skolemødemedlemmer, sådan at udvalget repræsentere hele aldersgruppen på skolen.

Skolens pædagogiske filosofi er centreret om, at i et miljø med rigelig muligheder vil børnene uddanne sig gennem deres egen selvstændige leg, udforskning, og andre selv-indledte aktiviteter.

Undervisning tilbydes som svar på børnenes anmodninger, men ingen er forpligtet til eller bliver særligt opfordret til at deltage i undervisning. Bøger, udstyr og personaleekspertise er til rådighed for at hjælpe med uddannelse i en bred vifte af fag og færdigheder, men børnene er frit stillet i forhold til at bruge eller ikke bruge disse midler, som de selv vil.

En grundlæggende forudsætning for skolens filosofi er, at hver person er ansvarlig for hans eller hendes egen uddannelse. Det kan med rimelighed siges at personligt ansvar er skolens primære læseplan. De ansatte hverken tvinger eller lokker børn til at lære. Skolen tester ikke de børnene eller vurderer dem på anden måde igennem årene, ligesom skolen ikke inddeler børnene i klasser og klassetrin.

Eksterne henvisninger 

 Sudbury Valley School's hjemmeside 

Uddannelsesinstitutioner i USA
Grundskoler
Tyssestrengene

Tyssestrengene er et tørlagt vandfald i elven Tysso i Odda kommune i Vestland fylke i Norge.
Vandfaldet består af to løb med et anslået lodret fald på 312 meter. Elven fortsætter gennem Tyssebotn før den går over et nyt fald og munder ud i søen Ringedalsvatnet. Total faldhøjde regnes til ca. 646 meter.

Tysso fortsætter videre mod Sørfjorden og munder ud i Tyssedal. Vassdraget er reguleret til vandkraft og vandføringen som tidligere gik til Tyssestrengene går nu til kraftværket Tysso II. Vandfaldet er derfor stort set altid tørlagt.

Eksterne kilder og henvisninger 

 Word Waterfall database via web.archive.org
 Billede 
Tyssestrengene på europeanwaterfalls.com
Vandfald i Vestland
Odda
Tysso (Odda)

Tysso er en elv der løber i Odda kommune i Vestland fylke i Norge. Den har udspring på den vestlige del af Hardangervidda og løber mod vest via Ringedalsvatnet og munder ud i Sørfjorden ved Tyssedal. Den har en total længde på 33,4 km og et afvandingsområde på 389,39 km². Den naturlige middelvandføring ved udmundingen er 29,0 m³/s.

Elven er grundigt reguleret til kraftproduktion. I 1908 blev Tyssedal Kraftanlegg (Tysso I) åbnet, og der er senere bygget i alt otte kraftanlæg i vassdraget, hvoraf de største er Oksla og Tysso II. Bygningen af det sidstnævnte kraftværk medførte blandt andet at to af Norges højeste og mest kendte vandfald, Ringedalsfossen og Tyssestrengene, blev tørlagt. 

Det gamle kraftanlæg Tysso I er nu fredet, og indgår som en del af Norsk Vasskraft- og Industristadmuseum.

Referencer 

Vandløb i Vestland
Butylhydroxyanisol

Butylhydroxyanisol, E320 (BHA) er en antioxidant bestående af de to organiske isomerer 2-tertbutyl-4-hydroxyanisol og 3-tertbutyl-4-hydroxyanisol. Det fremstilles ud fra 4-methoxyfenol og isobutylen. Det er et voksagtigt stof, der benyttes som tilsætningsstof under E-nummeret E320. BHA bruges primært som antioxidant og konserveringsmiddel i fødevarer, fødevareemballage, dyrefoder, kosmetik, gummi og petroleumsprodukter. BHA bruges også i medicinske præparater som isotretinoin, lovastatin, simvastatin m.fl.

Antioxidantegenskaber 
BHA er blevet brugt som antioxidant i fedtstoffer og fedtholdige fødevarer siden 1947, idet stoffet forhindrer fødevarerne i at harskne og udvikle ubehagelige lugte. Den konjugerede aromatiske ring er i stand til at stabilisere frie radikaler ved at binde sig til dem. På denne måde forhindres de frie radikaler i at reagere med fødevarerne.

Sundhedsrisiko 
Ifølge det amerikanske National Institutes of Health menes BHA at være kræftfremkaldende for mennesker. Dette er begrundet i eksperimenter med forsøgsdyr. Rotter og syriske guldhamstere, hvis foder er blevet tilsat store doser BHA, har øget tendens til papillomer og carcinomer i fordøjelseskanalen. Hos mus er der ikke blevet påvist en kræftfremkaldende effekt, og der er endda tegn på, at stoffet beskytter mod andre kræftfremkaldende stoffer.

Det sædvanligvis lave indtag af HBA menes ikke at føre til øget kræftrisiko hos mennesker.

BHA er desuden hormonforstyrrende.

Referencer 

Aromatiske forbindelser
Konserveringsmidler
Antioxidanter
Hormonforstyrrende stoffer
BHA

BHA har flere betydninger:
 Butylhydroxyanisol
 Berkshire Hathaway Assurance
 British Horseracing Authority
Efterskolen Strand

Efterskolen Strand ved Fynshav var tidligere en dansk efterskole, beliggende i det tidligere Danebod Højskole.
Efterskolen Strand var en ordblindeskole for normaltbegavede unge med læse- og stavevanskeligheder.
 
I bestyrelsen sad blandt andet folketingspolitikeren Ellen Trane Nørby.
Skolen gik konkurs i juli 2013.
I august 2015 overtog Efterskolen Epos bygningerne.

Referencer 

Strand
Uddannelsesinstitutioner i Sønderjylland (i Danmark)
Als
Ophørt i 2013
Gendigtning

En gendigtning er en fri bearbejdelse af et værk. Det er oftest brugt om et litterært værk. 
Det vil sige der ikke er tale om en ordret gengivelse, for eksempel en ordret oversættelse.

Gendigtning af religiøse litterære værker ses ofte.
Eksempler er Kåre Bluitgens gendigtning af Koranen i Koranen gendigtet, og Bjarne Reuters gendigtning af 60 bibelfortællinger i Bogen.
Sigtet kan være at præsentere teksten i et mere lettilgængeligt sprog.

Henvisninger 

Litteratur
Øland-Attrup

Øland-Attrup er et storlandbrug på 425 ha, som ligger syd for byen Brovst. Hovedbygningen blev opført i 1974 af Johan Koed-Jørgensen, som i årene forinden havde drænet de fugtige enge, som blev tørlagt, da dæmningen blev opført i 1917. Engene havde i mange år været forsøgt opdyrket, men det blev opgivet, da jorden var for sumpet.

De lokale rystede på hovedet, da den unge Koed-Jørgensen ankom til Han Herred med et ønske om at opkøbe store dele af den inddæmmede Limfjord. De lokale stod heller ikke i vejen for hans storstilede projekt, så han fik hurtigt mange hundrede hektar sumpet markjord.

Området blev drænet i starten af 1970'erne og tilsat snittet halm, som efterhånden gjorde jorden drægtig.

I 1974 opførte Johan Koed-Jørgensen hovedbygning med tilhørende alvsbygninger midt ude på den gamle fjordbund. 

Ejendommen er ejet og drevet af andelsselskabet Øland-Attrup ApS. Selskabet blev oprettet i 1974 af Johan Koed-Jørgensen, som dog i dag har solgt alle sine aktier.

Hovedaktionærerne hedder i dag Kirsten og Povl Jørgensen, som ejer naboejendommen til Øland-Attrup Klavsholm.

Ejere af Øland-Attrup 
 1974-1993: Johan Koed-Jørgensen / Øland-Attrup ApS
 1993-2009: Henrik Fenger / Øland-Attrup ApS
 2009-: Øland-Attrup ApS

Eksterne henvisninger 

Bygninger, konstruktioner og anlæg i Jammerbugt Kommune
Godser på jyske halvø
Godser i Danmark
Binær option

Binære optioner, også kaldet ”digitale optioner”, ”over-og-under optioner” og ”alt-eller-intet optioner” er en type finansielle optioner.

Man handler ikke finansielle aktiver via børser eller investeringsforeninger, men indgår i stedet et væddemål om prisudviklingen på disse aktiver med en onlineplatform, som har tilladelse til at udføre handel med binære optioner.

Ved handel med binære optioner er udfaldet enten udbetaling af et fastsat procentvist afkast af et investeret beløb eller slet ingen udbetaling. Binære optioner udløser altså et fastsat kontant beløb, hvis optionen udløber ”in-the-money”, hvorimod hvis optionen udløber ”out-of-the-money” mistes 90-100% af det investerede beløb.
Disse optioner er således i sagens natur binære, eftersom der kun er to mulige udfald. Heraf navnet ”binær”.

Optionerne dækker prisudviklingen for aktier, aktieindeks, råvarer og valuta. Den handlende indgår en kontrakt med platformen ud fra foruddefinerede vilkår. Ved indgåelse af en kontrakt er der flere faktorer, der skal tages hensyn til, og flere aspekter skal defineres. Der skal vælges, hvilket aktiv der skal væddes om, det kan f.eks. være Dow Jones, og kontraktens løbetid skal fastsættes, f.eks. en uge. Desuden skal indsatsens størrelse fastsættes, f.eks. 500 dollar.

Regulering 
Siden 2008 har handel med binære optioner været underlagt regulering, bl.a. har man i USA reguleret online handel med binære optioner via Commodity Futures Trading Commision.
I Europa er Cypern det første EU-land der har klassificeret handel med binære optioner som et finansielt instrument og indført reguleringer på området. Denne regulering er foretaget af Cyprus Securities and Exchange Commission (CySEC).

I Danmark har SKAT via et bindende svar bekræftet, at gevinster og tab på binære optioner er omfattet af Kursgevinstlovens §29 stk 1 og tab/gevinst skal indgå i kapitalindkomsten.

Kritik 
Disse platforme kan opfattes som gambling-platforme mere end som egentlige investeringsplatforme bl.a. pga. binære optioners manglende kumulative effekt, eftersom der ingen sammenhæng er mellem den procentvise stigning i prisen på aktivet og den udbetalte gevinst eller tab. jf. Gordon Papes artikel i Forbes.

"If people want to gamble, that’s their choice. But let’s not confuse that with investing. Binary options are a crapshoot, pure and simple."

I Danmark anskues handel med binære optioner ind til videre på niveau med investering i værdipapirer.

Om binære optioner skriver Skat: "Binære optioner er et rimeligt nyt påfund. Det har intet reelt med optioner at gøre, og jeg ville nærmere kvalificere det som spil, ala casinospil.

Referencer 

 Bindende svar fra SKAT, 8. januar 2014
 Don't Gamble On Binary Options Pape, Gordon (27 July 2010)

Værdipapirer
Investering
Zero Day

Zero Day er en amerikansk film fra 2003 instrueret af Ben Coccio. Den omhandler et skoleskyderi, og er baseret på massakren på Columbine High School i 1999.

Plot 
Filmen starter ud med en introduktion af Andre Kriegman og Calvin Gabriel og deres planer om at angribe deres skole. De kalder sig selv "The Army of Two" og deres plan "Zero Day".
Andre og Cal holder en videodagbog som dokumentere deres dagligdage og forberedelser op til angrebet. Andre scener er af Andres fødselsdag, hvor man får en introduktion af hans forældre, de tager senere ud til Andres fætter, som har våben, og invitere dem med ud og skyde. Andres far har også adskillige våben gemt væk, men Andre ved hvor nøglen er. 

Den 1. maj forbereder de to drenge deres våben i Andres bil. Blandt våbnene er en M1 carabin, 3 pistoler, deriblandt to revolvere, og en 12-gauge pump action shotgun. Resten af scenen ses på overvågningskameraer på skolen. En 911-operatør prøver at få kontakt til Andre via. en død elevs mobiltelefon. Efter et par minutter, beslutter de sig for at tælle til tre, og skyde sig selv i hovedet.

Den sidste scene finder sted den 10. Maj, 9 dage efter skyderiet, hvor en gruppe elever sætter ild til de træ-kors med Andre og Cals navne på, der er blevet sat op til minde for ofrene.

Eksterne Henvisninger 

Amerikanske film fra 2003
Dramafilm fra USA
Grindsted Station

Grindsted Station er en nedlagt dansk jernbanestation i Grindsted. I løbet af kun 5 år blev den et af Danmarks største jernbaneknudepunkter med baner i 6 retninger.

Strækninger 
 Privatbanen Vejle-Vandel Jernbane (VVJ), der var indviet 10. september 1897, blev 21. maj 1914 forlænget til Grindsted og skiftede navn til Vejle-Vandel-Grindsted Jernbane (VVGJ).
 Diagonalbanens etape Bramming-Grindsted blev indviet 1. december 1916.
 Privatbanen Troldhede-Kolding-Vejen Jernbane (TKVJ) blev indviet 25. august 1917.
 Diagonalbanen blev forlænget med etapen Grindsted-Brande 1. december 1917.
 Privatbanen Varde-Grindsted Jernbane (VaGJ) blev indviet 13. april 1919.

Diagonalbanens sidste etape Brande-Funder blev indviet 1. oktober 1920. Dermed kom der tog til Grindsted, som kørte hele vejen mellem Randers og Esbjerg.

Nedlæggelser 
Vandelbanen blev nedlagt 31. marts 1957. Troldhedebanen fulgte efter 31. marts 1968, og Varde-Grindsted blev som den sidste af privatbanerne nedlagt 31. marts 1972.

På Diagonalbanen blev persontrafikken indstillet 23. maj 1971. Godstrafikken Grindsted-Filskov fortsatte til 1977. På strækningen Bramming-Grindsted, hvor skinnerne ligger der endnu, kørte det sidste godstog 3. juni 2012 inden banen blev spærret for trafik dagen efter. Veterantog Vest under Dansk Jernbane-Klub, som havde kørt veterantog på strækningen, kørte afskedstur 31. maj 2012.

Noter

Eksterne henvisninger 

 EVP (Erik V. Pedersen) med billeder af Grindsted Station fra 18. marts 1972
 T. Rithmester med nutidige billeder af Grindsted Station 

Nedlagte jernbanestationer i Danmark
Heinrich Wenck
Bygninger, konstruktioner og anlæg i Billund Kommune
Mobile Air Control Centre

Mobile Air Control Centre (MACC) er det danske luftvåbens mobile luftovervågningsenhed. Centret er mobilt og kan opstilles overalt i verden hvor det kan varetage et luftbillede og lede både militær og civil flytrafik. 

Centret har til sin rådighed to langtrækkende AN/TPS-77 radarer samt et antal mindre RAC-3D radarer. Disse sensorer er koblet op til et mobilt hovedkvarter der er designet til udføre samme rolle som Control and Reporting Centre Karup overalt hvor det bliver indsat.

I 2012 blev det besluttet at udsende centret til Afghanistan hvor det skulle fungere som en aflastning for de allierede AWACS der kun kan opholde sig i operationsområdet i en kortere periode mens MACC kan operere døgnet rundt i længere perioder.

Referencer

Eksterne links 

Flyvevåbnet
Rapadalen

Rapadalen er en cirka 35 kilometer lang dalstrækning i Sarek Nationalpark i Jokkmokks kommune i Lappland i det nordligste Sverige.  Dalen omgives af stejle bjergskråninger, blandt andre Skierfe, Piellorieppe og Skårkimassivet, og gennemskæres af elven Rapaätno.

Vegetationen udgøres hovedsagelig af skov bestående af fjeldbirk.

Gennem Rapadalen går en ofte anvendt vandringssti til det centrale Sarek.

Midt i Rapadalen ligger det langstrakte delta Rapaselet, og inden udløbet i Laitaure det store Laitauredelta.

Kildehenvisninger 

Lappland
Jokkmokks kommun
Sveriges geografi
Norsk Vasskraft- og Industristadmuseum

Norsk Vasskraft- og Industristadmuseum er et kulturhistorisk museum i Tyssedal og Odda i Hordaland fylke i Norge. Museet dokumenterer og formidler Oddas og Tyssedals industrihistorie, og mere generel historie knyttet til elve og vand, vandkraftproduktion, elektricitet, kraftkrævende industri og samfundet omkring.

En hovedattraktion er kraftstationen Tysso I, tegnet af arkitekten Thorvald Astrup (1876–1940) i senhistorisk stil og opført i årene 1906–18. Anlægget indeholder maskiner, installationer og kontrolrum som spænder over en driftstid fra 1908 til siste aggregatet blev slået fra i 1989.

AS Tyssefaldenes gamle administrationsbygning fra 1914 rummer i dag et museum med udstillinger, bibliotek, arkiv, foto- og lydsamling og filmsal hvor der vises billedspillene «Industrieventyret», «Borna på Bakke» og «Arven». Den faste udstilling, «Det store spring», handler om den første industrialiseringsface i Odda.

Til museumsanlægget hører også arbejderboligerne i Folgefonngata 9, 11 og 13 i Odda.

Eksterne kilder og henvisninger 
 Norsk Vasskraft- og Industristadmuseum

Vasskraft- og Industristadmuseum
Industrimuseer
Odda
Museer etableret i 1989
Ringedalsvatnet

Ringedalsvatnet er en 4,6 km² stor sø som ligger i Odda kommune i Vestland fylke i Norge.

Søen er opdæmmet af Ringedalsdæmningen, der blev bygget i årene 1910–1918 som en del af Tyssedal Kraftanlegg, og er nu reservoir for Oksla kraftverk, som åbnede i 1980.

Kilder og henvisninger

Søer i Vestland
Odda
Zamalek SC

Zamalek Sports Club er en egyptisk fodboldklub fra landets hovedstad Kairo. Klubben spiller i landets bedste række, Egyptian Premier League.

Klubben blev etableret i 1911 og er en af Afrikas mest vindende.

Eksterne henvisninger 

 Zamalek SCs officielle hjemmeside 

Fodboldklubber i Egypten
Etableret i 1911
Kairo